**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2021 m. kovo 26 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 30 dalimi, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės (toliau – Savivaldybė) taryba nusprendžia:

1. Perduoti laikinai, 1 metams, akcinei bendrovei „Rokiškio komunalininkas“, kodas 173000664, buveinės adresas: Nepriklausomybės a. 12A, Rokiškis, Savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:
   1. šilumos tinklus – šilumos tinklus (11 šiluminių kamerų, 3 šulinius), esančius Juodupėje, Rokiškio r. sav., unikalus Nr. 7396-9012-8011, bendra įsigijimo vertė 2021 m. vasario 28 d. – 619920,49 Eur, bendra likutinė vertė 2021 m. vasario 28 d. – 358471,16 Eur, turto registravimo grupė – 1203100, turto finansavimo šaltinis – savivaldybės biudžeto lėšos;
   2. 762,00 kv. m pastatą – katilinę, esančią Pergalės g. 2N, Juodupėje, Rokiškio r. sav., unikalus Nr. 4400-1676-8917, (žymėjimas plane 8P1g), bendra įsigijimo vertė 2021 m. vasario 28 d. – 1382312,00 Eur, bendra likutinė vertė 2021 m. vasario 28 d. – 682343,00 Eur, turto registravimo grupė – 1202200, turto finansavimo šaltinis – savivaldybės biudžeto lėšos;
   3. kitus inžinerinius statinius – kaminą, esantį Pergalės g. 2B, Juodupėje, Rokiškio r. sav., unikalus Nr. 4400-1676-8939, (žymėjimas plane h), bendra įsigijimo vertė 2021 m. vasario 28 d. – 57924,00 Eur, bendra likutinė vertė 2021 m. vasario 28 d. – 14584,00 Eur, turto registravimo grupė – 1203200, turto finansavimo šaltinis – savivaldybės biudžeto lėšos;
   4. ilgalaikį ir trumpalaikį turtą pagal sąrašą (1 ir 2 priedai), bendra turto įsigijimo vertė 2021 m. vasario 28 d. – 1208126,55 Eur, bendra likutinė vertė 2021 m. vasario 28 d. – 305538,01 Eur.
2. Nustatyti, kad 1 punkte išvardintas turtas yra skirtas tik savivaldybės funkcijai atlikti – šilumos ir geriamojo vandens tiekimui ir nuotekų tvarkymo organizavimui;
3. Pritarti Savivaldybės turto, išdėstyto 1.4 punkto papunktyje, savivaldybės ilgalaikio kilnojamo turto patikėjimo sutarčiai (toliau – Patikėjimo sutartis) (3 priedas).
4. Įgalioti:
   1. Savivaldybės merą pasirašyti:
      1. Savivaldybės nekilnojamo turto, notaro patvirtintą patikėjimo sutartį;
      2. 1.1–1.3 punkto papunkčiuose išvardinto turto perdavimo ir priėmimo aktą su aktualiomis turto likutinėmis vertėmis sutarties pasirašymo datai;
   2. Savivaldybės administracijos direktorių, jo nesant – Savivaldybės administracijos direktoriaus pavaduotoją, pasirašyti:
      1. turto nurodyto 1.4 punkto papunktyje Patikėjimo sutartį;
      2. 1.4 punkto papunktyje išvardinto turto perdavimo ir priėmimo aktą su aktualiomis turto likutinėmis vertėmis sutarties pasirašymo dieną.
5. Skelbti sprendimą teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2021 m. kovo 3 d.

Rokiškis

**Parengto sprendimo projekto tikslai ir uždaviniai.**

Perduoti laikinai, 1 metams, Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise pagal patikėjimo sutartį AB „Rokiškio komunalininkas“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 6 straipsnio 30 dalis, 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Lietuvos Respublikos vietos savivaldos įstatyme yra nustatyta savivaldybės savarankiškoji funkcija – šilumos ir geriamojo vandens tiekimas ir nuotekų tvarkymo organizavimas. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, savivaldybės turtas patikėjimo teise gali būti perduodamas įmonėms pagal turto patikėjimo sutartį savivaldybių funkcijoms įgyvendinti. Sprendimą dėl savivaldybės turto perdavimo patikėjimo teise priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį.

Atsižvelgdami į tai, kad buvo likviduota VŠĮ Juodupės komunalinis ūkis, o šilumos gamybą ir tiekimą Juodupėje Rokiškio rajono savivaldybės tarybos 2020 m. liepos 31 d. sprendimu Nr. TS-195 pavesta vykdyti AB „Rokiškio komunalininkas“, siūlome perduoti patikėjimo teise 1 metams (tačiau ne ilgiau nei bus pasirengta sprendime nurodytą turtą investuoti padidinant savivaldybei priklausančių AB „Rokiškio komunalininkas“ akcijų dalį bei pasirašyta akcijų emisijos sutartis), šiai funkcijai reikalingą nekilnojamą ir kilnojamą turtą.

Atsižvelgiant į nurodytą teisinį reguliavimą, parengtas Savivaldybės tarybos sprendimas bei Savivaldybės ilgalaikio kilnojamo turto patikėjimo sutarties projektas.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktų nuostatų, rajono gyventojams užtikrinamos kokybiškos šilumos ir geriamojo vandens tiekimo ir nuotekų tvarkymo paslaugos.

**neigiamos** – nebus.

**Kokia sprendimo nauda Rokiškio rajono gyventojams.**

Užtikrintas šilumos ir karšto vandens tiekimas Juodupės gyventojams.

**Finansavimo šaltiniai ir lėšų poreikis**.

Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Kristina Tūskienė |